**15.b Vyhodnotenie plánu práce „ zdravej školy“ školský rok 2022/ 2023**

Plán práce koordinátora prevencie bol skoncipovaný na základe Sprievodcu školského roka pre školský rok 2022/2023, Koncepcie prevencie drogových závislostí v rezorte školstva, Dohovoru o právach dieťaťa, Národnej protidrogovej stratégie, Listiny ľudských práv, nového Štátneho vzdelávacieho programu, Školského vzdelávacieho programu, Plánu práce školy, Vnútorného poriadku školy. Venovali sme pozornosť výchove k zdraviu v zmysle holistického prístupu k zdraviu a zdravému životnému štýlu v súlade s Európskym politickým rámcom Zdravie 2020 a podporovali sme aj aktivity pri prevencii a riešení nadváhy, obezity, podvýživy, ako aj porúch príjmu potravy.

Prevencia drogových závislostí bola, je aj bude jednou z hlavných výchovných priorít školy. Výchovno-vzdelávací proces bol zameraný na podporu kvality života, prosociálnu orientáciu jednotlivca, zdravý životný štýl žiakov a zamestnancov školy, podporu duševného zdravia a ochranu vlastného zdravia. Prevencia drogových závislostí je súčasťou prierezových tematík školského vzdelávacieho programu: - osobnostný a sociálny rozvoj, ochrana života a zdravia.

Koordinátori prevencie monitorovali, koordinovali a usmerňovali preventívnu protidrogovú výchovu na škole, spolupracovali s vedením školy, výchovným poradcom, triednymi učiteľmi , školským psychológom, sociálnym pedagógom, špeciálnym pedagógom, pedagogicko - psychologickou poradňou, rodičovskou radou. Plánovaná činnosť bola zameraná predovšetkým na primárnu prevenciu, pomocou ktorej sme predchádzali sociálno-patologickým javom, rizikovým faktorom a situáciám.

Na zabezpečenie disciplíny v škole boli prijímané také opatrenia, ktoré sú zlučiteľné s ľudskou dôstojnosťou dieťaťa. V súlade s Dohovorom o právach dieťaťa sme monitorovali správanie detí , zmeny v správaní sa detí a zabezpečovali sme ich ochranu.

V zmysle Listiny ľudských práv sme sa zamerali na eliminovanie problémov segregácie rómskych žiakov v škole. Osobitná pozornosť bola venovaná žiakom zo znevýhodneného sociálneho prostredia.

V rámci vypracovaných opatrení na škole sme podporovali a rešpektovali názory detí a tak predchádzali všetkým formám rasizmu, diskriminácie a intolerancie. Uskutočňovali sme opatrenia na zamedzenie a eliminovanie prejavov šikanovania v škole, zvyšovali sme pocit bezpečnosti u žiakov a rodičov.

***September***

* DOD – predstavenie konceptu Zdravej školy verejnosti, prípava a ochutnávka zdravých pochúťok
* Prevenciu drogových závislostí vyučujúci zapracovali do časovo-tematických plánov jednotlivých vyučovacích predmetov, plánov metodických orgánov, výchovného poradcu, vychovávateliek ŠKD, triednych učiteľov, školského psychológa, sociálneho pedagóga
* žiaci 1.ročníkov , pod vedením školského psychológa, absolvovali úvod do preventívneho programu „Druhý krok“.
* Realizoval sa program Zippyho kamaráti v 2. ročníkoch prvého stupňa pod vedením sociálnej pedagogičky.

***Október :***

* Na triednych rodičovských združeniach učitelia oboznámili rodičov žiakov so školským poriadkom a s opatreniami vymedzenými proti šíreniu legálnych a nelegálnych drog v školskom prostredí.
* Sociálny pedagóg diagnostikoval sociálne prostredie v triedach 1.stupňa formou dotazníkovej metódy.
* Zapojili sme sa do zberu šípok.
* Didaktické hry pre 1.stupeň – v úzkej spolupráci RÚVZ

V  rámci Svetového dňa výživy:

- Pokračovali sme v spolupráci so spoločnosťou Valman s.r.o. a zapojili sme sa  do programu Školské ovocie.

***November***

* Aktivity na podporu zdravého životného štýlu
* Prebehla príprava a spolupráca na realizácii osvetového programu Svetový deň zdravej výživy pre 1.a 2. stupeň s koordinátormi zdravej školy.
* Zrealizovali sa aktivity formou interaktívnych dielni v 9 ročníkoch na tému Protidrogová prevencia.

Svetový deň behu bol realizovaný v športovom areáli ZŠ.

V rámci Európskeho týždňa boja proti drogám :

- Sme informovali žiakov o škodlivých účinkoch drog na ľudský organizmus formou besied na triednických hodinách

***December :***

* O kyberšikane besedovali žiaci 4. ročníkov na triednických hodinách.
* Na triednických hodinách žiaci na 1.stupni besedovali o tom , aké sú riziká pri manipulácii so zábavnou pyrotechnikou.
* Pokračoval program pre žiakov 4.ročníka „Cesta pozitívnej zmeny“ na tému : Komunikácia v skupine.
* Na tému ,,Fajčenie a jeho riziká „ sa uskutočnila beseda pre 7. a 8.ročníky, spolu s dokumentárnym filmom **Kým stúpa dym** ktorý bol vyrobený v rámci projektu Fajčenie detí a dospievajúcej mládeže I. s podporou Úradu vlády Slovenskej republiky.

J***anuár:***

* Pri príležitosti Medzinárodného dňa bez internetu sa realizovali besedy na triednických hodinách pre žiakov 3.ročníka „Dobrý sluha , zlý pán“ .
* Preventívny program „Cesta pozitívnej zmeny“ pre 4.ročníky : Empatia v skupine.
* Zrealizovali sa aktivity na zlepšenie klímy v školskom klube. . Realizoval sa program Zippyho kamaráti v 2. ročníkoch prvého stupňa.
* Hry a techniky s témou záškoláctva pre 4. ročník.

***Február :***

* Pri príležitosti **Medzinárodného dňa priateľstva** v spolupráci s koordinátorkami zdravej školy prebehli aktivity a hry so žiakmi.
* Na tému **Internet dobrý sluha ale zlý radca** vo vybraných triedach na prvom stupni konkrétne v 3. ročníkoch prebehla beseda s krátkymi animovanými filmami z internetovej stránky [www.ovce.sk](http://www.ovce.sk).
* V 1.ročníku žiaci besedovali na tému – prevencia proti zubnému kazu a starostlivosť o chrup v mladšom školskom veku .
* Na triednických hodinách v rámci Svetového dňa bez mobilu, žiaci besedovali o príčinách  závislostí na mobiloch.
* "Med - tekuté zlato", triedni učitelia realizovali aktivity pre žiakov 2.ročníka zamerané na liečivé účinky medu pre zdravie človeka . Beseda so včelárom .

***Marec:***

* Zapojili sme sa do súťaže, ktorú organizovala firma Valman s.r.o. na tému Zdravá výživa – Ovocie a zelenina. Súťaž je jednou zo sprievodných vzdelávacích opatrení školského programu Európskej únie s finančnou pomocou EÚ. Desať úspešných žiakov bolo odmenených diplomami a krásnymi vecnými cenami. (Vyhodnotenie prebehlo v júni)
* Medzinárodný deň šťastia – besedy na triednických hodinách.
* Monitorovanie klímy v triede – školský psychológ – vybrané triedy .

***Apríl:***

* Na podporu zdravého životného štýlu, v spolupráci so školským psychológom, sme uskutočnili aktivity pre žiakov 1.stupňa – „Zdravá reštaurácia“
* Deň narcisov :901,90€
* Interaktívne dielne pre žiakov 2.stupňa : Alkohol a jeho riziká
* Registrácia do projektu Kaufland s.r.o. : Čerstvé hlavičky.

***Máj:***

* Svetový deň rodiny sme si pripomenuli výstavkou žiackych výtvarných prác vo vestibule školy.
* Stravovacie návyky u žiakov 1.ročníkov sme zisťovali kreslenou dotazníkovou metódou .
* Naša škola sa zapojila do projektu spoločnosti Kaufland „Čerstvé hlavičky“, s cieľom získať na celý školský rok 2023/2024 dodávku čerstvého ovocia a zeleniny pre žiakov, a tým podporiť ich zdravé stravovacie návyky. Aj napriek nášmu intenzívnemu úsiliu v tomto projekte sme neboli úspešní.
* 23.5.- Tento deň bol v znamení zdravej výživy. Každý žiak si cez prestávku pochutnal na chutných jablkách, mandarínkach a ovocnom džúse od firmy Valman s.r.o. S firmou Valman, ktorá nám dodala ovocie a džúsy, budeme pokračovať v spolupráci aj v budúcom školskom roku.

***Jún:***

* Ukončenie a vyhodnotenie programu „Zippyho kamaráti“
* .Ukončenie a vyhodnotenie programu „Kamaráti Jabĺčka“
* Darovanie krvi- bezpríspevkové darovanie krvi pre zamestnancov školy a verejnosť
* Ukončenie programu pre prvákov „ Druhý krok,
* Zahrajme sa- v rámci patronátu nad prváčikmi deviataci zrealizovali hravé dopoludnie
* Tancom proti drogám